**Repar cercuri**

*Dinu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Repar cercuri

Repar cercuri

într-un atelier arhaic

pe care Dumnezeu mi l-a făcut

din chirpici de eternitate

şi lumină proiectată printre

pălării de floarea-nopţilor.

Fiecărui cerc rănit de

pătrate,

unghiuri,

dreptunghiuri

şi alte cauze care nu înghit

puritatea rotundă a

boabelor de rouă

îi ung articulaţiile cu

lapte de capre păscute

în Măiagul Gorjului.